ທີ່ການຕ້ອນຮັບ, ສະຫາຍ ເຈິ່ນວັນຕຸ໊ຍ, ປະທານສະມາຄົມມິດຕະພາບຫວຽດນາມ-ລາວ ເນັ້ນໜັກວ່າ ໃນເວລາດໍາເນີນງານມະໂຫລານມິດຕະພາບປະຊາຊົນຫວຽດນາມ-ລາວ ຄັ້ງທີ V ຢູ່ ແຂວງກວາງຈິ ແມ່ນເວລາພວມປະເຊີນໜ້າກັບພະຍຸນາຣູ. ເຖິງຢ່າງໃດກໍຕາມ, ດ້ວຍຄວາມຕັດສິນໃຈຜ່ານຜ່າສິ່ງທ້າທາຍຂອງທໍາມະຊາດ, ສະມາຄົມມິດຕະພາບສອງປະເທດ ກໍຍັງຈັດຕັ້ງການເຄື່ອນໄຫວ, ເຫດການຖືກຕາມແຜນການທີ່ໄດ້ວາງອອກ.
ສະຫາຍ ເຈິ່ນວັນຕຸ໊ຍ ສະແດງຄວາມຂອບອົກຂອບໃຈບັນດາສະຫາຍ ການນໍາແຂວງ ແລະ ບັນດາພະແນກ, ຂະແໜງການແຂວງ ສະຫວັນນະເຂດ ທີ່ໄດ້ສ້າງເງື່ອນໄຂສະດວກ ແລະ ນໍາຈິດໃຈມິດຕະພາບ, ຄວາມຮັກແພງຂອງຊາວສະຫວັນນະເຂດ ມາໃຫ້ງານມະໂຫລານຄັ້ງນີ້.
ສ່ວນສະຫາຍ ສັນຕິພາບ ພົມວິຫານ, ເຈົ້າແຂວງສະຫວັນນະເຂດ ຢັ້ງຢືນວ່າງານມະໂຫາລານມິດຕະພາບປະຊາຊົນສອງປະເທດຫວຽດນາມ-ລາວ ແມ່ນການເຄື່ອນໄຫວທີ່ມີຄວາມໝາຍ, ຊ່ວຍໃຫ້ຄົນລຸ້ນໜຸ່ມສອງປະເທດມີຄວາມເຂົ້າໃຈກ່ຽວກັບາຍພົວພັນແບບພິເສດຂອງສອງຊາດ. ຜ່ານນັ້ນ, ກໍສ້າງສາ, ພັດທະນາສາຍພົວພັນໃຫ້ຍືນຍົງ, ດີງາມກວ່າເກົ່າ, ບັນລຸໄດ້ເປົ້າໝາຍ ເຊິ່ງສອງພັກ, ສອງລັດ ໄດ້ວາງອອກ.
ບູນມີ